b'\n_START_ARTICLE_\nSporing\n_START_PARAGRAPH_\nSporing er en metodisk handling alle dyr, mennesket inkludert, bruker for \xc3\xa5 finne mat og maker. Sporing er mulig fordi alle levende organismer etterlater seg enten kjemiske, termiske eller visuelle sporavtrykk (eller en kombinasjon av disse) n\xc3\xa5r de forflytter seg._NEWLINE_Sporing skjer med bruk av sanseapparatet. Syn, lukt og h\xc3\xb8rsel er de tre viktigste sansene i bruk, men mange dyr bruker ogs\xc3\xa5 f\xc3\xb8lelsen utstrakt. F\xc3\xb8lelsen er spesielt viktig for termisk sporing. Det er blant annet kjent at indianerene i Amerika var dyktige sporfinnere. De kunne f\xc3\xb8lge spor basert p\xc3\xa5 b\xc3\xa5de visuelle og termiske inntrykk. Termisk sporing er viktig for mange dyr, ikke minst reptiler. Alle er ogs\xc3\xa5 godt kjent med at hundedyr lett kan f\xc3\xb8lge spor, basert p\xc3\xa5 hundens formidable luktesans, men ogs\xc3\xa5 hos hunden er termiske inntrykk viktig. Maur og bier er eksempler p\xc3\xa5 dyr som sporer kjemisk, men ogs\xc3\xa5 reptilene bruker kjemiske inntrykk som en aktiv del av sporingen. Kjemisk sporing er dessuten sv\xc3\xa6rt viktig n\xc3\xa5r dyr skal finne seg en make og reprodusere seg.'